cyanic-selkie/wikianc huggingface dataset:
Skeeter Davis
1957–1965: Tidlig solokarriere
Fra 1960 til 1962, hadde Davis topp-10 hits med sangene «(I Can't Help You) I'm Falling Too», «My Last Date (With You)», «Where I Ought to Be» og «Optimistic». "(I Can't Help You) I'm Falling Too" som markerte Davis' start som soloartist på Billboard pop charts, i 1960, noe som resulterte i at hun ble invitert til å opptre på Dick Clark's American Bandstand. Sangen endte på toppen Top 40, helt uhørt av en kvinnelig country-sanger på den tiden. Samme år giftet hun seg med WSM disc jockey Ralph Emery in Franklin, Kentucky. Ekteskapet var fullt av tumulter. Davis husker at Emery sjalu og veldig kontrollerende og han nektet henne å arbeide mer enn et par dager i måneden. Han ringte henne masser av ganger mens hun var på turne, og beskyldte henne hele tide for utroskap. De to bodde i Ridgetop i Tennessee en stund, før Emery hadde bygget et hus for dem i Brentwood. I 1961, fikk hun sin andre pop hit med en lyrikkversjon (skrevet av Skeeter) av Floyd Cramer's instrumentale countrypop smash hit «Last Date» kalt «My Last Date (With You)» som gjorde det enda bedre og klatret opp til topp 30 på pop-hitlistene. Begge disse sangene gjorde det også bra på country hitlistene, og klatret opp til #2 og #5.
I 1963, fikk Davis sin største hit med countrypop, «The End of the World». Sangen kom nesten helt til topps både på country-listene and pop-listene det året. Men låten nådde toppen av "the adult contemporary charts". Overraskende nok klatret låten opp til en topp fem hit på "The rhythm and blues charts", hvilket gjorde Davis til en av de få hvite kvinner som har fått en topp 10 hit i det markedet. Single solgte over en million kopier og håvet inn en gullplate. Denne sangen var muligens det første populære eksempelet på Sound on Sound der utstrykningsmagneten var koblet ut og artisten sang sammen med innspillingen eller der den originale innspillingen ble mikset med live-artistens stemme og innspilt på nytt- Derfor høres det ut som en duett noen. «The End of the World» ble raskt signatursangen til Skeeter Davis. Davis klarte å få en annen country-pop hit med den Gerry Goffin og Carole King-komponerte låten «I Can't Stay Mad at You[», som klatret til #7 på the pop-hitlistene og #2 på Easy Listening-listene i 1963.I 1964, etter 4 års ekteskap, skilte Davis seg fra Emery etter at hun fant ut at han hadde vært utro og hadde fått et barn med en annen kvinne. Det samme året, ble hun nominert til en Grammy Award for "Best Female Country Vocal Performance" for innspillingen av «He Says the Same Things to Me».
1966-2004 Senere liv og karriere
I 1967 var Davis tilbake på topp 10 med «What Does It Take (To Keep a Man Like You Satisfied)». Davis fikk bare to andre større hits i det tiåret, «Fuel to the Flame» (skrevet av Dolly Parton, som Davis ga ut et hyllningsalbum til, kalt Skeeter Sings Dolly i 1972), og «There's a Fool Born Every Minute». Hun fikk sin fjerde Grammy nominasjon for «What Does It Take» i 1967.
På slutten av 1960-tallet spilte hun inn flere album, inkludert to hyllningsabum: Skeeter Davis Sings Buddy Holly (1967) og I Love Flatt and Scruggs (1968). Hennes innspilling av antikrigssangen «One Tin Soldier», ble utgitt i 1972. Singelen ble en stor suksess i Kanada, der den ble en Top 10 hit på "RPM country" og "Adult contemporary charts".
In 1970 fikk Davis en ny topp 10 hit med «I'm a Lover (Not a Fighter)» og en hit med en duett med Bobby Bare med «Your Husband, My Wife». Året etter hadde hun en hit med den selvbiografiske låten «Bus Fare To Kentucky». Men etter dette begynte hit-suksessen henne å avta. Singler som «It's Hard to Be a Woman» og «Love Takes a Lot of My Time» mislyktes i å komme opp på "the country top 40". Hennes siste større hit var «I Can't Believe That It's All Over» fra 1973, som ble nummer 12 på country-listen og nummer 101 på pop-listen. På 1970-tallet begynte hun å turnere i fremmede land som Barbados, Singapore og Sverige, hvor hun hadde beholdt tilhengerskaren sin.
Davis returnerte til innspillingsstudioet i 1976 etter en avtale med Mercury Records, som produserte to singler, inkludert hennes siste sang som kom på hitlistene, «I Love Us» i 1976. I 1978 spilte hun inn det første av flere album for mindre plateselskap, hvilket hun gjorde iblant helt opp til 1990-tallet.
I 1987 giftet hun seg med NRBQs bassist. Joey Spampinato. Hun spilte inn albumet She Sings, They Play med Spampinato og NRBQ. Paret skilte seg i 1996. I august 1988, ble Davis diagnostisert med brystkreft. Hun fikk behandling for kreften, men sykdommen var tilbake i 1996.
Død og ettermæle
I 2001 ble Davis inhabil på grunn av sin brystkreft, som hadde metastasert. Året etter hadde hun sin siste opptreden på Grand Ole Opry, der hun sang «The End of the World». Hum døde av brystkreft i Nashville, Tennessee, 19. September 2004, 72 år gammel.
Skeeter Davis skrev nesten 70 sanger i løpet av karrieren og ble tildelt to BMI utmerkelser: for «Set Him Free» og «My Last Date With You», hvorav den siste også ble innspilt av Ann-Margret, Pat Boone, Kay Starr, Joni James og endel andre i i tillegg til Davis' originalversjon. Deborah Harry gjorde en nyinnspilling av Davis' originalversjon i 1993 sammen med Michael Stipe, en stor fan av Davis. (Conway Twitty skrev ny tekst til instrumentalversjonen i 1972 utgitt som «Lost Her Love (On Our Last Date)», som klatret til #1 på country listene, akkurat som Emmylou Harris' gjorde en nyinnspilling av Twitty's versjon i 1983 med tittelen «Lost His Love (On Our Last Date)».
Diskografi
Studioalbum
Singler (utvalg)
Samlingsalbum
Saras Telt
Saras Telt var et serveringssted beliggende på Eidsvolls plass i Oslo. Det ble opprettet etter en arkitektkonkurranse for området ved Eidsvolls plass, arrangert av Dagbladet, på begynnelsen av 1950-tallet. Det het Saras Telt frem til 1978, da også denne delen av Studenterlunden hadde fått en utforming av Lund og Slaato. Den nye uteserveringen fikk navnet «Henrikke» og hadde dette frem til Olav Thon Gruppen overtok og ga det navnet Saras Telt igjen.
Olav Thon Gruppen hadde leiekontrakt på tomten frem til 31. mars 2013. Regjeringen meddelte i juli 2009 at kontrakten ikke ville bli videreført. Restauranten ble derfor ikke videreført på sitt nåværende sted, og området tilbakeført som parkareale. Rivingen av serveringsstedet startet i juli 2013. Parken sto ferdig til 17. mai 2014.
Kadett
Kadett kommer av det franske cadet (hunkjønn cadette) som betegner den nest eldste. Ordet har flere betydninger.
Zemun
Zemun (serbisk: Земун, ungarsk: Zimony, tysk: Semlin) er en av de 17 bykommunene i Beograd by. Zemun ligger like ved samløpet av elvene Sava og Donau. Kommunen hadde 152 950 innbyggere i 2002, og er en av de største bydelene i Beograd, hovedstaden i Serbia, og er også en av de 10 bymessige bebygde bydelene av Beograd.
Navn
Navnet Zemun stammer fra det serbiske ordet «zemlin» som betyr «jord». Før i tiden var denne delen av byen også kjent som Taurunum.
Historie
Zemun området har blitt bebodd helt siden neolittisk tid. De første keltiske bosetningene i Taurunum dukket opp i det 3. århundret f.kr. Taurunum, som i dag er Zemun ble del av den romerske provinsen Pannonia omkring år 15. Etter folkevandringstiden var området under styre av forskjellige stammer og stater. Frankerne nevnte det som Mallevila, et toponym fra det 9. århundret.
I 1777 hadde Zemun-området rundt 1 130 hus med 6 800 beboere. Halvparten av befolkningen som bodde der var etniske serbere, mens den andre halvdelen av befolkningen besto av katolikker, jøder og muslimer. Blant den katolske befolkningen var det mest tyskere som bodde der.
Algiske språk
Inndeling
Den algiske språkfamilien har tre hovedgreiner:
Didrik Solli-Tangen
Didrik Solli-Tangen (født 11. juni 1987 i Porsgrunn) er en norsk sanger. Solli-Tangen fikk sitt nasjonale gjennombrudd da han vant Melodi Grand Prix 2010 med låten «My Heart Is Yours», skrevet av Hanne Sørvaag og Fredrik Kempe. Han har siden deltatt i en rekke underholdningsprogrammer i norsk fjernsyn, blant andre Stjernekamp på NRK høsten 2017 og senest i Melodi Grand Prix 2020. I desember 2021 vant han den andre sesongen av NRK-konkurransen Maskorama, utkledd som «Snømonsteret».
Bakgrunn
Didrik Solli-Tangen vokste opp på tettstedet Heistad i Porsgrunn kommune. Hans yngre bror Emil Solli-Tangen er også sanger.
Musikalsk virke
Han gjorde seg bemerket som operasanger i USA i 2009. I 2010 var Didrik Solli-Tangen en av deltagerne i Melodi Grand Prix med låten «My Heart Is Yours». Den 23. januar 2010 gikk Didrik Solli-Tangen, sammen med A1, videre fra delfinalen i Skien til finalen i Oslo Spektrum. Der vant han og representerte dermed Norge i Eurovision Song Contest 2010 på hjemmebane. I den internasjonale finalen ble han nummer 20 av 25.
Solli-Tangen studerte klassisk sang ved Barratt Due musikkinstitutt i Oslo, hvor han også ble god venn med Alexander Rybak.
Våren 2012 gikk Solli-Tangen til topps i kjendisutgaven av den norske realitykonkurransen 71° nord. Høsten 2014 var han programleder for Skal vi danse sammen med Katrine Moholt. Høsten 2017 var han blant deltakerne i NRK-programmet Stjernekamp. Der ble han nummer to, etter Adam Douglas.
I 2020 deltok han på nytt i Melodi Grand Prix sammen med lillebroren Emil. De to deltok med låten «Out of Air».
I desember 2020 ga han også ut sitt første julalbum. Tittellåten «Det skal bli jul» ble A-listet på NRK P1.
I 2021 var han med på den andre sesongen av Maskorama, der han var «Snømonsteret». Solli-Tangen vant konkurransen som ble sendt på NRK lørdag 11. desember. Finalen ble sett av over 1,2 millioner seere.
Larry Carlton
Larry Carlton (født 2. mars 1948) er en amerikansk jazz-, pop- og rockegitarist som både gir ut egne innspillinger og jobber som studiomusiker for populære band. I sin karriere har Carlton vunnet tre Grammy-priser for sine opptredener og komposisjoner, inkludert temamusikken til TV-serien Hill Street Blues (1981). Han er også onkelen til sangeren og sangforfatteren Vanessa Carlton.
Carlton begynte å spille gitar da han var seks år gammel. Han gikk i lære hos Slim Edwards nær sitt hjem i Torrance, California. Han ble interessert i jazz da han gikk på high school, og hans stil var inspirert av gitaristene Joe Pass, Wes Montgomery, Barney Kessel og B.B. King. Saksofonist John Coltrane har også påvirket Carlton, og Carltons konsertalbum har hatt med kutt fra Miles Davis' kjennemerke Kind of Blue. Larry Carlton er gift med den kristne musikkartisten Michele Pillar.
Karriere
På 70-tallet var Carlton en opptatt studiomusiker i Los Angeles, med opptil 500 innspillinger per år, inkludert album av Steely Dan, Joni Mitchell, Billy Joel og Quincy Jones. Hans sprø og blendende gitarsolo på Steely Dans "Kid Charlemagne" på LPen The Royal Scam fra 1976, har vært listet som tredje beste gitarsolo på plate av Rolling Stone Magazine. Mellom 1971 og 1976 spilte han med jazzrock-gruppen The Crusaders. I 1977 skrev han kontrakt med Warner Bros. Records for sin solokarriere. Selv om han var relativt ukjent utenfor sin egen fan-skare, ga Cartlton ut seks album mellom 1978 og 1984. LP-en Friends ga ham en nominasjon til Grammy-prisen.
Hans solokarriere tok en vending da han i 1985 signerte med MCA Master Series for et akustisk jazzalbum. Resultatet ble Alone/But Never Alone. Mellom 1985 og 1990 hadde Carlton forskjellige soloprosjekt. Han vant en Grammy for sin cover-versjon av Michael McDonald/Lester Abrams sangen "Minute by Minute" fra den suksessrike LP-en Discovery.
Fra 1994 til 1997 deltok Carlton på forskjellige turneer og ga ut et album med gitarist Lee Ritenour. I 1997 tok han Ritenours plass i den suksessrike jazzkvartetten Fourplay.
LP / CD
Larry Carlton with Robben Ford Live in Tokyo 335 Records
Antikythera-mekanismen
Antikythera-mekanismen er en artefakt fra oldtidens Hellas som antageligvis ble brukt for å forutsi sol- og måneformørkelser, og andre hendelser i verdensrommet. Innretningen er datert til ca. 87 f.Kr., og er kalt verdens første analoge datamaskin.
Mekanismen ble oppdaget i et skipsvrak utenfor den greske øya Antikythera, mellom Kythera og Kreta, i 1900 på en dybde på rundt 43 meter. Mange statuer og andre gjenstander ble hentet opp av dykkere. Skipet er datert til å ha sunket en gang mellom 87 f.Kr.-80 f.Kr., men det er mulig at Antikythera-mekanismen er enda eldre.
Mekanismen er en av de eldste kjente tannhjulsmekanismene (aller eldste er trolig Den sørpekende hestevogn). Delene er små og kompleksiteten kan sammenlignes med et urverk fra 1700-tallet. Siden den ble oppdaget har den forundret vitenskap- og teknologihistorikere.
Den mest anerkjente teorien for mekanismens funksjon er at den viser hvordan mange av solsystemets legemer beveger seg i forhold til hverandre og bestemte stjerner (se artikkelen om Jens Olsens Verdensur). Faktisk kan man blant annet se solens og månens vandring over dyrekretsen, og den egyptiske kalenderens månedsnavn kan leses av. På dette tidspunktet kjente man foruten solen og månen til minst fem planeter. Mekanismen ble sannsynligvis drevet av et håndtak.
Originalen står utstilt i det nasjonale arkeologiske museet i Athen sammen med en kopi. Flere kopier står utstilt andre steder, blant dem en i det amerikanske museet American Computer Museum i Bozeman i Montana. Professor Michael Edmunds fra Cardiff University, som ledet en studie av mekanismen i 2006, beskriver gjenstanden som både enestående, nøyaktig og korrekt, og sammenlikner verdien dens med maleriet Mona Lisa.
1851 i Danmark
Begivenheter i året 1851 i Danmark.
Hestesport under Sommer-OL 1984
Hestesport under Sommer-OL 1984. Hestesport var med på det olympiske programmet for 17. gang under OL-1984 i Los Angeles. Det ble konkurrert i tre disipliner; feltritt, dressur og sprangridning om seks olympiske titler, tre individuelle og tre i lag. USA ble beste nasjon med tre gullmedaljer foran Vest-Tyskland med to..
Renné Toney
Renné Toney (også Rene, født i Brasil) er en brasiliansk kvinnelig tidligere bodybuilder, bosatt i USA.
Renné hadde en offisiell måling av størrelsen på overarmen (biceps) på Arnold Classic Expo i februar 2006, med et resultat på 50 cm omkrets på høyre biceps og 51 på venstre. Uoffisielt er dette den største målingen gjort på en kvinnelig biceps.
Hennes størrelser (engelske mål):
Klingenberggata (Oslo)
Klingenberggata (3-7, 4) er en sentrumsgate i Oslo. Gaten går fra Stortingsgata til Haakon VIIs gate. Den fikk navn i 1852 etter forlystelsesstedet Klingenberg (eller Klinchenberg).
Før Haakon VIIs gate ble anlagt, gikk Klingenberggata helt til Munkedamsveien, gjennom det området Oslo konserthus er oppført på. Piperviken småkirke, som hadde adresse Munkedamsveien 12, hadde tårn og inngang ved Klingenberggata.
3. mars
3. mars er den 62. dagen i året, den 63. i skuddår. Det er 303 dager igjen av året.
Navnedag
Gunnbjørg og Gunnveig
Dødsfall
Se flere som døde 3. mars i Kategori:Dødsfall 3. mars.
Helligdager
Nasjonaldag: Bulgaria
Hjelpestikkefondet
Hjelpestikkefondet ble opprettet i 1925, og var i utgangspunktet ment som hjelp til blinde barn. I 1941 ble formålet utvidet til også å gjelde andre formål, hovedsakelig å bedre levekårene for unge, eldre og handicappede
I begynnelsen gikk 1 øre av hver solgte eske av Nitedals hjelpestikker til dette fondet, i dag er beløpet mellom 3 og 10 øre, avhengig av hvilken type eske man kjøper. I senere tid har også Nitedal lansert lightere som gir støtte på 5 øre til fondet.
Fram til i dag har hjelpestikkefondet delt ut over 52 millioner kroner. Det har tidligere vært delt ut opp til 1 million i året, men på grunn av reduksjoner i fyrstikkforbruket er beløpet nå redusert til 500 000 kroner. I 2005 ble beløpet fordelt på fire formål, med 250 000 på ett mens de resterende 250 000 fordeles på tre andre. Fra 2006 er det kun ett formål som får hele pengesummen.
I 2015 var det Frelsesarmeens Gatefotballprosjekt som vant Hjelpestikkeprisen.
Det er mulig å søke om prisen på Hjelpestikkefondets hjemmeside.
Einsteinturm
Einsteinturm er et observatorium i Potsdam utenfor Berlin, oppkalt etter Albert Einstein. Tegnet av arkitekten Erich Mendelsohn og ferdigstilt i 1921. Einsteinturm var på sin tid en revolusjonerende konstruksjon, og er vanlig å regne som en ekspresjonismens fremste bygninger. Som astrofysisk laboratorium har det egentlig aldri hatt noe større betydning.
Antonio Spallino
Antonio Spallino (født 1. april 1925 i Como, død 27. september 2017 i Carimate) var en italiensk fekter som deltok i De olympiske leker i 1952 i Helsingfors og 1956 i Melbourne.
Einsteinturm
Idé og gjennomføring
Da Einstein mellom 1911 og 1915 arbeidet på sin generelle relativitetsteori oppfordret han den astronomiske forskerverden å kontrollere hans forutsigelser eksperimentelt. En av de første forskere som tok utfordringen var astrofysikeren Erwin Finlay-Freundlich. Han var arbeidet ved observatoriet i Babelsberg i Potsdam utenfor Berlin og hadde lært Einstein å kjenne i 1911. Finlay-Freundlich begynte i 1917 å lage skisser til et nytt observatorium som var spesielt tilpasset for de spesielle kravene som ble stilt, etter kontakter med Einstein.
Harald Eidheim
Harald Eidheim (født 9. februar 1925 i Lid i Volda, død 20. oktober 2012) var professor emeritus i sosialantropologi ved Universitetet i Tromsø. Han er kjent som en av grunnleggerne for den norske sosialantropologi som beskjeftiget seg med spørsmålet om samenes rettigheter og kultur. Eidheim studerte under Guttorm Gjessing på Etnografisk museum i Oslo og tok magistergraden i etnografi i 1958. Han ble ansatt som lektor på Etnografisk museum i 1960, og var med på å starte opp Etnografisk institutt (senere Institutt for sosialantropologi) ved Universitetet i Oslo i 1964. Han var førsteamanuensis ved Institutt for sosialantropologi fra 1970 til 1990. I tillegg til studier blant samer i Finnmark, hadde Eidheim også feltarbeid fra Kenya og Dominica.
Antonio Spallino
Fire år senere, under Sommer-OL i 1956 i Melbourne, ble han olympisk mester i fekting med det italienske florettlaget. Spallino kom på tredjeplass i den individuelle floretturneringen bak Christian d'Oriola fra Frankrike og sin landsman Giancarlo Bergamini.
Einsteinturm
Idé og gjennomføring
Til tross for den nyskapende arkitekturen skulle bygningens hovedsakelige funksjon være vitenskapelig. Det vertikale teleskopet hvilte på et eget fundament, som innebar at den omkringliggende huskroppen bare skulle fungere som et beskyttelsesskall. Arkitekten fikk altså uvanlig stor frihet i utformingen av bygningen, som han også utnyttet. De første konkrete tegningene var klare i 1919 og selve bygningen stod klar i 1922, selv om mye av den tekniske apparaturen da ikke fantes på plass.
Lars-Erik Westby
Lars-Erik Westby (født 14. juni 1966 i Oslo) er en norsk musiker, komponist, produsent og artist. Han er best kjent for sine samarbeid med flere norske artister. Han har deltatt på låtene til band som SPHERE og One people. I 2010 deltok han i Melodi Grand Prix med låta «Don't Stop» som ble sunget av Hanne Haugsand. Han skrev låta med Mariann Thomassen.
Einsteinturm
Idé og gjennomføring
Den tyske økonomien var veldig anstrengt i årene etter første verdenskrig, og det var mye takket være Einsteins personlige popularitet og rykte verden over at prosjektet ble ferdigstilt ved hjelp av innsamlinger og bidrag fra vitenskapssamfunn. Etter to års tekniske installasjonsarbeid kunne tårnet offisielt innvies den 6. desember 1924. Einstein var selv med i det første seminaret som ble holdt i observatoriets konferanserom. Det folkelige kallenavnet ”Einsteinturm” ble akseptert som navnet på bygningen allerede året etter.
Byggtekniske problem
Einsteinturm hadde blitt prosjektert med bruk av armert betong, en metode som på den tiden var en ny og uutviklet teknikk. Betongens kvalitet var undermåls sammenlignet med dagens, og man hadde veldig liten erfaring med å bygge støpeformer for de hvelvede formene som arkitekten tenkt seg. Man ble derfor tvunget til å oppføre bygningen i flere ulike bygningstekniker. Armert betong ble benyttet i kuppelkransen, terrassen og trappen. Selve tårnet er bygget i teglstein og det samme er sidebygningen. Hele konstruksjonen ble belagt med finkorning, lys okerfarget puss for å gi et homogent inntrykk.
Lars-Erik Westby
Solo Karriere
I 2017 Utgav Lars-Erik Westby med Albumet Epilog. Dette albumet var et Alternativt Rock og indie Rock album med 10 sanger. han ga også ut en EP ved navn Fare som inkluderte Fare fra Epilog, men også to nye sanger og en Akustisk versjon av Epilog. Han har også utgitt to singler som heter Evighet og Redd meg.
Einsteinturm
Byggtekniske problem
Problemene med konstruksjonen var begynnelsen på en lang historie med skader og reparasjoner. Allerede etter fem år ble man tvunget til utbedre mange defekter, blant annet fuktskader, sprekker og rustangrep. På flere plasser ble det montert beskyttelsesplater, som forandret mye på bygningens arkitektoniske inntrykk. Et soppangrep medførte en totalrenovering av den store prismespektrografen i 1937. En andre større renovering ble gjennomført i 1940–41. Ved slutten av andre verdenskrig ble en bombe detonert i nærheten av tårnet, noe som ødela mange bygningsdetaljer. Tårnet ble gjenoppbygd i 1950 og renovert 1958, 1964, 1974–78 og 1984.
På begynnelsen av 1990-tallet var tårnet i så dårlig forfatning at dets eksistens var truet. Etter omfattende undersøkelser og analyser av skadene fulgte en andre totalsanering mellom 1997 og 1999, der man ti log med så langt som mulig forsøkte å tilbakestille tårnet til opprinnelig utseende. Renoveringskostnadene ble på omkring 3 millioner euro, og ble delt mellom en privat forskningsstiftelse og eieren Potsdams astrofysiske institutt AIP. For framtiden har det blitt laget en handlingsplan, med regelmessige kontroller og renoveringer.
Lihallen Kulturgård
Lihallen Kulturgård (i dagligtale bare kalt Lihallen) er et privateid kunst- og seminarsted i Sigerfjord i Sortland kommune i Nordland.
Lihallen var tidligere Sortland Tuberkulosehjem, og hovedbygningen ble bygget i perioden 1911–14. Tuberkulosehjemmet ble nedlagt i 1956.
Lihallen er i dag (2017) eid av kunstner Tove Hov Jacobsen og Hans Jørgen Jacobsen, som kjøpte eiendommen i 1998. Hovedbygningen er nå delvis privat bolighus og delvis galleri og kafé (åpent i sommersesongen). Det gamle verkstedet/stabburet er i dag atelier, kunstbibliotek og ekstra galleri. I tillegg står et lysthus på eiendommen.
Lihallen ligger 101 meter over havet, med god utsikt over Sigerfjorden.
Giancarlo Bergamini
Giancarlo Bergamini (født 2. august 1926 i Milano, død 4. februar 2020) var en italiensk fekter som deltok i de olympiske leker 1952 i Helsingfors og 1956 i Melbourne.
Sam Walton
Samuel Moore Walton (født 29. mars 1918, død 5. april 1992) var en amerikansk forretningsmann kjent for å ha grunnlagt butikkjedene Wal-Mart og Sam's Club.
Walton ble født på en gård i Kingfisher i Oklahoma. Han gikk på universitet i Missouri, University of Missouri-Columbia, og etter endte studier begynte han å jobbe på butikken JC Penney. Walton var offiser i den amerikanske hæren fra 1943 til 1945, og etter det kjøpte han opp diverse butikker i Newport i Arkansas.
Den første Wal-Mart-butikken åpnet i 1962 i Rogers i Arkansas. Idag har Wal-Mart 1,7 millioner ansatte i 44 land og omsetter årlig for 285 milliarder dollar.
Ifølge det amerikanske tidsskriftet Forbes var Walton USAs rikeste person fra 1985 til 1988.
Dáil Éireann
Dáil Éireann (irsk «Irlands forsamling») er underhuset i Oireachtas, Irlands parlament.
Historie
Dáil Éireann holdt sitt første møte 21. januar 1919 Mansion House, Dublin, og erklærte Irlands suverenitet. Siden 1922 har Dáil holdt til i Teach Laighean (Leinster House) i Dublin.
Valgordning
Representantene, kalt Teachtaí Dála velges ved direkte valg med proporsjonal representasjon med maksimalt fem års mellomrom.
Irske og britiske statsborgere over 18 år og som bor i Irland, har stemmerett.
Antallet medlemmer av underhuset er ikke fast, men grunnloven krever at det må være minst en TD per 20 000 til 30 000 innbyggere. Det var 158 TDs til den 32. Dáil og 160 til den 33. i 2020.
Neisse
Neisse (tysk: Neiße, polsk: Nysa, tsjekkisk: Nisa) er en av de nåværende grenseelvene mellom Tyskland og Polen. På tysk heter den helt nøyaktig Lausitzer Neisse (også kalt Görlitzer Neisse) i Niederschlesien. På polsk Nysa Łużycka, og på tsjekkisk Lužická Nisa (den har sitt utspring rett innenfor grensen til Tsjekkia). Neisse er en venstre sideelv til Oder.
Neisse/Nysa er også navnet på to andre elver som begge ligger godt inne på polsk område: Nysa Kłodzka (Glatzer Neisse) og Nysa Szalona.
Dáil Éireann
Parlamentarisme
Dáil velger Ceann Comhairle som er underhusets president. Det velger også taoiseach (statsministeren) og de øvrige ministrene.
Norsk Artistforbunds Ærespris
Norsk Artistforbunds Ærespris er en årlig pris som deles ut av Norsk Artistforbund.
Den ble første gang utgitt i 2002. Prisen tildeles norske artister innen pop/rock som har utmerket seg som utøver, komponist og/eller tekstforfatter.
I statuttene står det: «prisen skal gis til en person eller gruppe som har gjort en betydelig innsats for å fremme norsk sang og musikk innen de genrene Norsk Artistforbund representerer – pop/rock/beslektet.»
Prisvinnere utpekes av en jury som består av styret for Norsk Artistforbund. Prisen er formgitt av kunstneren Camilla Prytz.
Arupsgate overgangsbolig
Arupsgate overgangsbolig er en overgangsbolig i Oslo og er underlagt Kriminalomsorgen region øst. Innsatte kan overføres fra fengsel med høyt eller lavere sikkerhetsnivå til overgangsbolig når en del av straffen er gjennomført. Innsatte skal ikke overføres dersom formålet med straffen eller sikkerhetsmessige grunner taler mot det, eller det er grunn til å anta at innsatte vil unndra seg gjennomføringen.
Byggets historie
Bygget er en treetasjes leiegård, oppført i 1877. Fra 1885 til 1918 ble Oslo latin- og realskole, grunnlagt av Anton Henrik Ræder, etablert i bygget. Skolen endret senere navn til Oslo middelskole. Bygningen ble overtatt av Oslo musikkskole frem til 1925.
Ivar Nordkild
Ivar Olaus Nordkild (født 14. mai 1941 i Vassdalen i Nordland) er en norsk tidligere skiskytter. Nordkild var med på Norges lag som ble verdensmestere på lagkonkurransen i 1965. Han var også med på stafettlagene som vant det uoffisielle VM i 1965 og den første offisielle stafetten i 1966, samt stafettlaget som tok sølv i 1971. Han deltok i vinter-OL for Norge i 1972 med 4.-plass på stafetten. Nordkild representerte Bjerkvik Idrettsforening.
Slaget ved Minne
Slaget ved Minne fant sted sommeren 1137 etter at de opplandske stormennene sluttet seg til opprørspartiet ledet av Sigurd Slembe og den tidligere kong Magnus Blinde mot den mindreårige kong Inge Haraldsson. De vikske lendmennene som sluttet seg til formynderstyret på vegne av kong Inge, møtte og beseiret hæren fra Opplandene under et blodig og hardt slag. Flest menn falt på Magnus' side. Under slaget skal en av Inges høvdinger, Tjostolv Ålesson, ha båret barnekongen i en pose. Ifølge Snorre sa «folk» at det var slik Inge fikk skadene som gav ham tilnavnet Krokrygg.
Goran Janus
Han var på det jugoslaviske laget som tok sølvmedaljer i lagkonkurransen i junior-VM i Vang i 1989. I verdenscupen deltok han i årene 1989-1992, og ble nummer 42 sammenlagt i 1990/91. Samme sesong ble han nummer 56 sammenlagt i den tysk-østerrikske hoppuka. Hans beste plassering i enkeltrenn i verdenscupen var 8.-plass i Bad Mitterndorf (Kulm) 24. februar 1991.
I VM i Val di Fiemme (Predazzo) i 1991 ble Janus nummer 22 i storbakken, 46 av 63 deltakere i normalbakken og var på det jugoslaviske laget som ble nummer 8 av 14 lag i lagkonkurransen. I VM i skiflyging i Harrachov i 1992 ble han nummer 26 av 35 deltakere. Han satte slovensk lengderekord i skiflyging med 205,5 meter i Planica i 1997.
Somatikk
Somatikk (fra gresk Σωματικóς, Somatikòs, «av legemet») er den delen av medisinen som omhandler behandling av fysiske sykdommer, til forskjell fra psykiatri som dekker psykiske sykdommer og klinisk behandling av disse.
På samme måte er et somatisk sykehus et sykehus som tar imot pasienter med «kroppslige» (somatiske) sykdommer; i motsetning til psykiatriske sykehus.
Svartvinget hårmygg
Utseende
En nokså liten (kroppslengde 5 – 7 mm), tettbygd, mørk hårmygg. Vingene er ganske mørkt røykfargede, spesielt hos hunnen. Kroppen virker svart på levende dyr, men døde eksemplarer i samlinger blekner gjerne til en rustrød farge, spesielt hunnene. Antennene har ti ledd. Hannen er helt svart, med delvis lyse hår på bakkroppen. Hunnen har svarte bein. Larven er ubeskrevet.
Levevis
Arten forekommer særlig knyttet til dyrket mark og hager. De voksne myggene flyr i juni.
Utbredelse
Arten finnes over det meste av Europa, men er sjelden tallrik. I Norge er den bare funnet to – tre ganger på Østlandet.
Endre Tilli
Endre Tilli (født 15. august 1922 i Budapest, død 14. august 1958 i Shannon) var en ungarsk fekter som deltok i de olympiske leker 1952 i Helsingfors og 1956 i Melbourne.
Tilli vant en olympisk bronsemedalje i fekting under Sommer-OL 1952 i Helsingfors. Han var med på det ungarske laget som kom på tredjeplass i lagkonkurransen i florett, bak Frankrike og Italia. De andre på laget var Aladár Gerevich, Endre Palócz, Lajos Maszlay, Tibor Berczelly og József Sákovics.
Fire år senere, under Sommer-OL i 1956 i Melbourne, vant han en ny bronse med det ungarske florettlaget.
Félix María Zuloaga
Félix María Zuloaga Trillo (født 31. mars 1803, død 11. februar 1898) var en meksikansk offiser (general) og leder av den meksikanske borgerkrigen.
Zuloaga ble valgt til president i Mexico den 21. januar 1858. Han ble avsatt av Manuel Robles Pezuela den 24. desember samme år, men tok igjen over presidentskapet i januar 1859.
Liste over politiske partier i Tyskland
Tysklands politiske partier er regulert i grunnloven. I Grundgesetz Art. 21 uttrykkes at partiene deltar i den politiske meningsdannelse. Det står enhver fritt å etablere partier, men disse må bygge på den frihetlig-demokratiske grunnordningen.
De nærmere regler for partiene fremgår av en egen partilov. Dersom et parti ikke har deltatt i valg til Forbundsdagen eller et landdagsvalg de siste seks år, mister det sin status som politisk parti. Tysklands valgleder fører oversikt over de aktive partiene.
Partier representert i parlamenter
Følgende partier er representert i Forbundsdagen eller ett eller flere delstatsparlamenter eller Europaparlamentet:
GUAM
GUAM eller GUAM – Organisasjonen for demokrati og økonomisk utvikling er en regional internasjonal organisasjon for samarbeid mellom Georgia, Ukraina, Aserbajdsjan og Moldova. Fra 1999 til 2005 var også Usbekistan med, og organisasjonen ble da kalt GUUAM. Organisasjonen arbeider for å fremme demokrati og rettsstat, styrking av regional stabilitet og samarbeid, samt for å trygge medlemslandenes territorielle integritet. Den ble etablert i 1996 av land i Samveldet av uavhengige stater som var skeptisk til Russlands politiske og sikkerhetsmessige dominans. Tyrkia og Latvia er observatører i organisasjonen. GUAMs hovedkontor ligger i Kyiv.
GUAM har status som permanent observatør i FNs hovedforsamling.
Strangalia attenuata
Strangalia attenuata er en bille som tilhører familien trebukker (Cerambycidae). Den er funnet flere steder i Sør-Norge, men er ikke funnet på lenge og er kanskje utdødd. Arten er ikke gitt noe normert norsk navn av Artsdatabanken, men «smal blomsterbukk» er foreslått.
Utseende
En middelsstor (9-17 mm), slank trebukk, svart med fire gule tverrbånd på dekkvingene. Arten har en påfallende smal kroppsbygning og kan kjennes fra alle andre nordiske blomsterbukker på kroppsformen. Antennene er mørke og middels lange. Hodet er nesten så bredt som pronotum på det bredeste, med store fasettøyne. Pronotum er mye lengre enn bredt. Dekkvingene er litt bredere enn pronotum ved roten, med rundede skuldre. De er fint punkterte og hårete og har fire jevnbrede, gule tverrbånd. Dekkvingene når ikke helt bak til bakkroppsspissen. Beina er lange og slanke, gulrøde, baklårenes ytre del svart, føttene brunlige.
Rødlistevurdering
Arten er kritisk truet (CR) med bakgrunn i begrenset forekomstareal kombinert med kraftig fragmentering, pågående nedgang i utbredelsesområde, forekomstareal, areal og kvalitet på habitatet. Artens kjente forekomstareal er 4 km2, mens estimert forekomstareal er 6 km2 (minimum 4 km2, maksimum 12 km2). Bestanden er vurdert til kraftig fragmentert fordi over halvparten av individene antas å finnes i relativt små og isolerte delpopulasjoner. Artens spredning- og etableringspotensiale er lite kjent. Pga. overnevnte påvirkningsfaktorer er både utbredelsesområde, forekomstareal, samt areal og kvalitet på habitatene under pågående reduksjon. Strangalia attenuata er derfor vurdert som kritisk truet (CR) fordi arten er kjent fra kun en lokalitet i Norge og både utbredelsesområde, forekomstareal og habitatets kvalitet er i tilbakegang.
Utbredelse
Arten er utbredt i det meste av Europa, men mangler i de vestligste delene. Videre finnes den helt østover til Japan. Man har lenge trodd at arten var forsvunnet fra Norge etter den ble funnet i Tvedestrand i 1954, som lenge var siste kjente forekomst. I 2021 ble den imidlertid gjenfunnet i Drangedal i Telemark.
Ion Iliescu
Ion Iliescu (rumensk uttale IPA: [jon iliˈesku]; født 3. mars 1930 i Oltenița i Călărași) er en rumensk politiker.
Han var president i Romania i to perioder, først fra 26. desember 1989 til 29. november 1996 og senere fra 20. desember 2000 til 20. desember 2004, da demokraten Traian Băsescu overtok.
Iliescu studerte ett år fluidmekanikk ved Det politekniske institutt i București og deretter (1950-1954) ved «Molotov»-instituttet for elkraftteknikk ved Universitetet i Moskva. Hans fremtidige kone, Elena «Nina» Șerbănescu, var også utvekslingsstudent i Moskva, og de giftet seg i 1951.
Angrepet på Bergen 1135
Angrepet på Bergen 1135 avgjorde i første omgang krigen om eneretten til kongemakten i riket mellom samkongene Magnus Sigurdsson og Harald Gille. I Bergen ble Magnus tatt til fange og lemlestet av Haralds menn, og Harald var nå enekonge i Norge. Det var dette slaget som gav Magnus hans tilnavn «Blinde».
Ion Iliescu
Han ble medlem av Kommunistpartiets ungdomsorganisasjon (UTC) i 1944 og av selve Kommunistpartiet i 1953. Han ble sekretær av i 1956 medlem av Kommunistpartiets sentralkomité i 1965.
Iliescu var førstesekretær av UTCs sentralkomité (1967-1971) og medlem av nasjonalforsamlingen (1957-1985).
Angrepet på Bergen 1135
Bakgrunn
Etter slaget ved Fyrileiv reiste Magnus til Bergen for å sitte der vinteren gjennom. Lendmennene hans rådet ham til å dele riket med Harald, ettersom Haralds styrker vokste. Vinteren 1134–1135 ble ifølge Snorre kalt Muge-vinteren fordi store folkemengder sluttet seg til Harald Gilles parti mot den mindre populære kong Magnus.
Ion Iliescu
Ved presidentvalget i 1996 tapte han for Emil Constantinescu. I 1992 fikk Mikael av Romania tillatelse til å besøke Romania og 1 million innbyggere møtte opp for å se den siste kongen. Iliescu ble forskrekket over Mikaels popularitet og kongen fikk ikke ny tillatelse til å besøke landet på fem år.
Angrepet på Bergen 1135
Slaget
De to samkongene møttes med hver sin hær i Bergen julen 1134. Harald Gille ville ikke slåss i julen som var en hellig tid og ventet til 7. januar 1135. Harald kom inn i byen med styrkene sine, og Magnus' hær oppløste seg seg. Flere rømte, og Magnus og flere av mennene hans forsøkte å komme seg bort på kongens skip, men hele Vågen var stengt med en jernlenke, og de kom ikke av gårde. Kun få menn var igjen av Magnus' hær, og flere av mennene hans ble drept. Magnus selv ble tatt til fange.
Gard Kvale
Gard Kvale (født 6. mai 1984 i Bergen) er en norsk tidligere svømmer. Kvale, som representerte Bergens Svømme Club, hadde sin styrke i medleyøvelsene og de lengre friøvelsene.
Ion Iliescu
Æresbevisninger
Iliescu mottok i 2003 Den hvite ørns orden fra Polens president.
Gard Kvale
Kvale representerte Norge under Sommer-OL 2008 og satte da norsk og personlig rekord på 200 meter fri, men han gikk likevel ikke videre til semifinale. Kvale vant sitt heat da han svømte inn til 1.48,73 i kvalifiseringen.
Kvale har vunnet i alt 102 NM-gull. Dette er rekord for svømmere. For norske utøvere i andre idretter er det bare skytterne Pål Hembre og Harald Stenvaag som har flere NM-gull.
Kvale vant kongepokalen i 2003.
Angrepet på Bergen 1135
Slaget
Harald avsatte Magnus som konge og overgav ham til trellene sine. Disse lemlestet Magnus ved å stikke ut øynene på ham, hogge av ham en fot og gjelde (kastrere) ham. Dette gav ham tilnavnet Magnus Blinde. Magnus ble så plassert i Nidarholm kloster (nå Munkholmen) i Trondheim, og ble underholdt av inntektene fra gården Hernes på Frosta.
Snorre siterer fra et kvad, Haraldsdråpa, av skalden Einar Skulason om slaget:
Felttøymester
Felttøymester var en militær stilling i Norge. Stillingen ble opprettet i 1827 og var en omdøping fra artilleriintendant, opprettet ved hærordningen iverksatt 1. januar 1818. Den ble erstattet i 1914 med tittelen generalfelttøymester. Stillingen var underordnet sjefen for Den kongelige norske artilleribrigade. Stillingen hadde ansvar for anskaffelser og fordeling av våpenteknisk materiell, og å overse oppbevaring og vedlikehold av våpen og arsenaler. Fra 1889 var den underlagt generalfelttøymesteren og ansvarlig for tekniske og forvaltningsmessige formål felles for hele våpengrenen. I 1899 ble Artilleriets tekniske del avviklet, og i dens sted kom Artilleriets tekniske fellesetat. Ved inndragningen av generalfelttøymesterstillingen 20. november 1908 ble felttøymesteren satt i spissen for denne etaten.
Olav Vs gate
Olav Vs gate finnes flere steder i Norge:
Costa Rica under Sommer-OL 1980
Costa Rica under Sommer-OL 1980. 29 utøvere fra Costa Rica deltok i fem grener i 1980 i Moskva. De vant ingen medaljer.
Colombia under Sommer-OL 1980
Colombia under Sommer-OL 1980. Tjuetre sportsutøvere, alle menn fra Colombia deltok i tre sporter, friidrett, svømming og fotball under Sommer-OL 1980 i Moskva. De vant ikke noen medaljer.
Gerd Nyquist
Gerd Nyquist (født Brænne; 15. mars 1913 i Kristiania, død 23. november 1984 i Oslo) var en norsk forfatter.
Familie
Hun var datter av Sverre B. Brænne, direktør ved Norsk Hydro. Familien bodde de første år på Majorstua, men flyttet senere til en villa i Vestre Aker. Gerd var eldste barn i familien, og hadde to yngre brødre. Henne yngste bror var flyver i marinen og ble drept under andre verdenskrig.
I mars 1936 giftet hun seg med skipsmegler Arild O. Nyquist. Han var i likhet med henne oppvokst i Vestre Aker, og var sønn av skipsreder A. G. Nyquist.
I april 1940 evaktuerte Gerd med sine to sønner til Østerdalen, hvor barna ble boende et års tid. Under krigen var hun og hennes mann aktive i motstandsbevegelsen, og mottok Deltakermedaljen for dette. Ekteparet Nyquist arbeidet illegalt i samarbeid med Gunnar Schjelderup, og da dette ble oppdaget gjennomførte Gestapo husundersøkelse i Nyquists hjem, og holdt familien under oppsikt i påvente av å arrestere ektemannen når han kom hjem. Gerd og sønnene klarte å rømme ut av et soveromsvindu i annen etasje. Kun iført nattøy løp de til venner som bodde i nærheten, og lå der i dekning i to uker før de flyktet til Sverige. Gerd Nyquist reddet angivelig livet til en norsk motstandsmann ved å "stirre gestapister ut av huset".
Mot slutten av krigen var hennes mann ansatt ved Nortraships kontor i London.
Nyquist var mor til forfatteren og musikeren Arild Nyquist. Hun og hennes mann hadde ytterligere to sønner, samt en psykisk utviklingshemmet datter. Etter sine foreldre arvet Nyquist et landsted i Asker, etter at Gerd i 1974 ble enke, overtok hennes barn Teigen.
Gerd Nyquist er gravlagt med sin bror og foreldre på Ullern kirkegård i Oslo.
Privat var Nyquist en habil pianospiller.
Utdannelse
Nyquist var som barn elev ved Hallings pikeskole i Oslo. Senere ble hun elev ved Ris Gymnas.
Allerede som nittenåring reiste hun utenlands for å studere journalistikk ved University of California. Gerd interesserte seg for sport og friluftsliv, og etter hjemkomsten fra USA skrev hun en artikkel for Aftenposten om amerikansk sport. I 1934 arbeidet hun som journalist i Norges Handels- og Sjøfartstidende.
Senere i livet studerte hun historie ved Universitetet i Oslo.
Victor Fleming
Victor Fleming (født 23. februar 1889 i Pasadena, California, død 6. januar 1949 i Phoenix, Arizona) var en amerikansk regissør.
Fleming ble født i Pasadena, California, muligens av indiansk avstamming, og viste tidlig en teknisk begavelse. Mens han arbeidet som en bilmekaniker møtte han regissøren Allan Dwan som lot han arbeide som kameraassistent. Han utviklet også en interesse for fly og i anledningen sine filmer ble han kjent med folk på flyplassen i Los Angeles, blant annet Moye Stephens. Fleming steg raskt til posisjonen som filmfotograf og arbeidet både med Dwan og D. W. Griffith. Han regissert sin første film i 1919, When the Clouds Roll By.
Mange av Flemings stumfilmer var aksjonfilmer, ofte med Douglas Fairbanks i hovedrollen, eller western, og med sin hardføre holdning og kjærlighet til utendørsaktiviteter ble han karakterisert som «mannfolkenes regissør». Men han viste seg også som effektiv regissør av kvinner. Under hans regi vant Vivien Leigh Oscar for beste kvinnelige hovedrolle. Ni skuespillere som opptrådte i filmer av Fleming ble nominert til Oscar.
Gerd Nyquist
Forfatterskap
Nyquist debuterte i 1957 da hun deltok i Den store nordiske føljetongkonkurransen med romanen Måne over Munkeby. For romanen vant hun førstepremie og fikk 25.000 kr i premie. Dette var en konkurranse utskrevet av ukeblad i Norge, Sverige og Danmark, og de fikk inn rundt 150 manuskripter. Annik Saxegaard vant den norske annenpremien. Romanen Måne over Munkeby ble utgitt på dansk og islandsk, men er aldri blitt utgitt i Norge. Derimot ble romanen oversatt til nederlandsk.
Victor Fleming
Han vant selv en Oscar i 1939 for beste regi med filmen Tatt av vinden (Gone with the Wind). Han har fått en stjerne på Hollywood Walk of Fame.
Flemming er gravlagt på Hollywood Forever Cemetery i Hollywood.
Gerd Nyquist
Forfatterskap
Romanen Vokt dem for hunden ble til som en "kriminalstafett", der fem kjente, norske kriminalforfattere byttet på å skrive kapitlene. Dette var et initiativ som stod på trykk i Arbeiderbladet sommeren 1971. Nyquist skrev første del av stafetten. De andre forfatterene var André Bjerke, Bengt Calmeyer, Helge Hagerup og Kjell Arnljot Wig. Dette ble utgitt i romans form av Aschehoug i 1972. I 1977 var Nyquists novelle Ringen med i antologien Fem norske kriminalnoveller.
Nyquist forfattet to sakprosa-bøker som begge omhandlet soldater i krig. ''Fra perm til perm. Med Ola til Gaza'' var basert på brev hennes sønn og hans kamerater skrev til henne mens de var utstasjonert i Gaza som en del av DANOR-bataljonen. Hennes sønn Sverre tjenestegjorde sin verneplikt som ingeniør/soldat i perioden april – november 1959. Bataljon 99 var en gruppe amerikanske soldater av norsk herkomst som alle snakket norsk. Nyquist arbeidet i tre år med boken og reiste til Minneapolis og Washington, og hun var også tilstede ved 35-års-markeringen ved Omaha beach.
Nyquist påbegynte skrivingen av romanen Liljen på det mørke vann i 1963, men la vekk manuskriptet og tok det ikke frem før i 1980, men hennes arbeid med Bataljon 99 ble prioritert og hun la igjen vekk manuskriptet. Først sommeren 1984 fullførte hun romanen. Dessverre døde hun før hun fikk omarbeidet romanen slik hun ønsket. Forlaget utga romanen et halvt år etter hennes død, etter godkjenning av hennes sønn Arild Nyquist. Romanen handler om psykisk sykdom, sjalusi, ufrivillig barnløshet og selvrefleksjon.
I 1984 utkom André Bjerkes kriminalromaner i en omnibus-utgave, og Nyquist skrev i den anledning et essay som forord. Samme år skrev Nyquist også et kåseri til antologien Norsk puls som ble utgitt på Universitetsforlaget.
Matthew McConaughey
Matthew David McConaughey (født 4. november 1969) er en Oscar-vinnende amerikansk skuespiller. Hans store gjennombrudd var filmen A Time to Kill fra 1996. I 2005 ble han kåret til «Verdens mest sexy mann» av People Magazine.
Gerd Nyquist
Forfatterskap
I sitt siste leveår var Nyquist redaktør for en novellesamling bestående av innsendte manuskript til en novellekonkurranse. Boken fikk tittelen Mørke Speil – 15 nye krim-historier i utvalg ved Gerd Nyquist. Hun rakk dessverre ikke å skrive forordet til novellesamlingen før hun døde, og hennes gode venn Nils Nordberg overtok derfor dette ansvaret. En av novellene i samlingen er skrevet av Philip Newth.
Matthew McConaughey
Skuespillerkarriere
McConaughey begynte sin karriere som skuespiller i 1991 med reklamer på TV, før han fikk hovedrollen i regissør Richard Linklaters film Dazed and Confused, som ble en suksess med mange positive anmeldelser. Han hadde mindre roller i filmer som Texas Chainsaw Massacre: The Next Generation, Boys on the Side, samt den mannlige hovedrollen i Trisha Yearwoods musikkvideo for sangen Walkaway Joe. McConaugheys store gjennombrudd kom som advokat Jake Brigance i filmen A Time to Kill (1996), som bygget på John Grisham s roman med samme navn. Deretter fikk han flere ledende roller i mange filmer, deriblant Contact, The Newton Boys og U-571.
Gerd Nyquist
Forfatterskap
I 1984 oversatte Nyquist William Steigs barnebok Doktor De Soto.
Matthew McConaughey
Skuespillerkarriere
På begynnelsen av 2000-tallet fikk han roller i flere romantiske komedier, blant annet The Wedding Planner og Hvordan bli dumpet på 10 dager. I lavbudsjettfilmen Tiptoes spilte han mot Rene Russo, og i Two For The Money spilte han protesjeen til Al Pacino, som hadde rollen som gambling-mogul. I 2000 opptrådte han i TV-serien Sex and the City.
Gerd Nyquist
Forfatterskap
Hun skrev selv på riksmål, men var en forkjemper for de ulike norske dialekter. Hun la ned mye arbeid i å skrive et realistisk språk for de ulike miljøer hun skildret. Særlig meget strev hadde hun med å få sjargongen riktig i sakprosaboken Bataljon 99, der flesteparten av hennes intervjuobjekter snakket engelsk med enkelte norske ord innblandet.
Matthew McConaughey
Privatliv
McConaughey er en ivrig fan av Texas Longhorns og Washington Commanders.
Gerd Nyquist
Annet virke
Gerd Nyquist var hele sitt liv en aktiv og engasjert dame, og hun hadde en rekke tillitsverv, deriblant i Norsk Språkråd og Norsk Forfatterforening. Hun var flere år aktiv i Forfatterforeningens litterære råd, og var i 1979-80 deres formann. Hun satt også i et statlig utvalg for skolebibliotek. Hun var medredaktør for Aschehougs serie Norsk krim og spenning. Hun var i mange år aktiv i Ungdomslitteraturens Forfatterlag. I 1976 var Nyquist en av initiativtagerne til at den Nordiske kongress for barne- og ungdomsforfattere skrev en rapport om Litteratur for minoriteter.